A kedvezményezett neve: Nyíregyháza Megyei Jogú Város Önkormányzata

Projekt címe: Nyíregyháza Megyei Jogú város közösségi közlekedésének fejlesztése érdekében 41 db új CNG meghajtású autóbusz beszerzése, töltőállomás létesítése és autóbusz telephely kialakítása című projekt

Projekt azonosító: IKOP-3.2.0-15-2016-00013

Nyíregyháza MJV Önkormányzata elkötelezett annak érdekében, hogy minél kevesebb környezetterhelést okozó autóbusz közlekedjen a városban, amelynek megvalósítása érdekében 100 %-ban támogatott pályázatot nyert el a szolgáltatás minőségének javítására Integrált Közlekedésfejlesztési Operatív Program keretében. A projekt keretében többek között a város 41 darab sűrített földgázzal üzemelő, úgynevezett CNG buszt szerzett be, melyek 2018. februárjától járják Nyíregyháza útjait.

2017-ben a projekthez rendelt eredeti 5.000.000.000 Ft támogatási összeget 7.000.000.000 Ft-ra emelték, 100 %-os mértékben támogatva ezzel az új autóbusz telephely kialakítását és annak járulékos költségeit, köztük a CNG kút kialakítását is. Így a projekt műszaki tartalma telephelyépítéssel, CNG töltőállomás létesítéssel, forgalomirányító és utastájékoztató rendszer kialakításával bővült.

A jó közlekedési kapcsolat, a megfelelő közműellátottság és a szeparált elhelyezkedés biztosítja az újonnan épülő autóbusz telephely optimális és gazdaságos működését. A telephely a CNG kút közvetlen közelében épül, - a volt Vay Ádám laktanya területén -, a 2019-ben megvalósult Technológiai Transzferközpont szomszédságában.

A projekt összköltsége: 8.098.915.019 Ft, 100%-os támogatottság mellett.

A beruházás során az alábbi fő projektelemek valósulnak meg:

- iroda-, és portaépület

- javítócsarnok (I. ütem)

- manipulációs térburkolatok és autóbusz parkoló terület

- hulladék tároló és hidegraktár

- személygépkocsi parkoló és kerékpár tároló

- üzemanyag töltő

- kapcsolódó kiszolgáló műtárgyak

A projekt megvalósításának kezdete: 2016.10.01.

A projekt fizikai befejezésének határideje: 2023.03.31.